ทิสโก้ขายสตรัคเจอร์ฟันด์หากำไรทองขึ้น
บลจ.ทิสโก้ สบช่องทองปรับฐาน ออกกองทุนสตรัคเจอร์ฟันด์หากำไรราคาทองขึ้น โอกาสรับ 6% ต่อปี กรณีสวนทางเงินต้นอยู่ครบ
10 เม.ย. 2555

บลจ.ทิสโก้ สบช่องทองปรับฐาน ออกกองทุนสตรัคเจอร์ฟันด์หากำไรราคาทองขึ้น โอกาสรับ 6% ต่อปี กรณีสวนทางเงินต้นอยู่ครบ
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้  เปิดเผยว่า บลจ.ทิสโก้  จะเสนอขายกองทุนเปิด ทิสโก้ โกลด์ ลิ้งค์ คอมเพล็กซ์รีเทิร์น  อายุ 1 ปี  เสนอขายครั้งเดียวตั้งแต่วันที่ 10 - 23เม.ย.2555 จองซื้อขั้นต่ำ 20,000 บาท
กองทุนจะลงทุนในตราสารหนี้และเงินฝากประมาณ 97% ส่วนที่เหลืออีกประมาณ 3% ลงทุนในสัญญาออปชั่นที่มีการจ่ายผลตอบแทนอ้างอิงกับอัตราการเปลี่ยนแปลงของราคาทองคำ London Gold PM Fixing หากราคาทองคำทุกสิ้นเดือนสูงกว่าราคาตั้งต้นที่กองทุนลงทุน ผู้ลงทุนได้ผลตอบแทนสะสมเดือนละ 0.5% ต่อปี โดยมีโอกาสรับสูงสุด 6% ต่อปีและกรณีเลวร้ายสุดราคาทองคำไม่ขึ้นเลยผู้ลงทุนก็ได้เงินต้นคืน
ด้าน TISCO Wealth ที่ปรึกษาทางการเงินและการลงทุนครบวงจรของกลุ่มทิสโก้ มองว่า เป็นจังหวะดีในการลงทุน เนื่องจากช่วงที่ผ่านมาราคาทองคำปรับฐานลงแรง ในขณะที่ภาพรวมราคาทองคำน่าจะยังเป็นขาขึ้น แต่ความผันผวนด้านราคาอาจจะมากกว่าในอดีต